རྫོགས་ཆེན་དཔོན་སློབ་རིན་པོ་ཆེར་གདམས་པ་ལུགས་ཟུང་ཀུན་གསལ་ཅེས་བྱ་བ་བཞུགས།།།གང་གིས་ཉེས་སྤྱོད་མཐའ་དག་རྣམ
སྤངས་ཏེ།།དམ་པའི་མཛད་པ་རྒྱ་མཚོའི་མཐར་གཤེགས་ཀྱང་།།ད་དུང་འགྲོ་ལ་བརྩེ་བའི་ཐུགས་བསྐྱེད་དང་།།ཕན་མཛད་གཡེལ་བ་མེད་པའི་མགོན་དེས་སྲུངས།།
དམན་རྣམས་དམན་པའི་སྤྱོད་ལ་མགུ་བ་ལྟར།།དམ་པ་དམ་པའི་མཛད་པ་ལ་དགྱེས་ཕྱིར།།གང་ལ་གང་ཞིག་ཕན་པའི་ངག་འདི་ནི།།ལེགས་པར་ལེགས་བཤད་བཞིན
ཏུ་གསོལ་ལ་གསོན།།ནོར་དང་གྲགས་པ་ཆོས་ཀྱི་འབྱོར་པ་རྣམས།།སྐྱེ་བོ་དམན་འབྲིང་མཆོག་གི་བསྒྲུབ་བྱ་རུ།།རིམ་པར་ངེས་ཞེས་མཁས་པ་རྣམ་བཞེད་པ།།འདི
ལས་གང་ཐུགས་ཆོས་ལ་གཞོལ་འཚལ་ལོ།།རྒྱན་དང་ཆོ་ལོ་བཞད་གད་གླུ་བྲོ་སོགས།།དོན་དུ་གཉེར་བ་བྱིས་པའི་སྤྱོད་པར་གྲགས།།དམ་པ་རྣམས་ནི་ན་ཚོད

གཞོན་ཀྱར་ཀྱང་།།བྱིས་སྤྱོད་དེ་ལས་རིང་དུ་འགྱུར་ཞེས་ཐོས།།གཉེན་དང་འོག་རྟ་ཆུང་མ་སྒོ་ཁྱི་དང་།།བྲན་སོགས་རང་གི་གྱོགས་ལ་ལྷག་བརྩེ་བ།།སྐྱེ་བོ་མིག་རྒྱངས་ཐུང་བའི་བསམ་སྤྱོད་དེ།།
འཇིག་རྟེན་ན་ཡང་སྤྱི་སེམས་མེད་པར་གླེང་།།མཛེས་མའི་བཞིན་དང་ཁ་གས་གཅན་གྱིས་རྒྱུས།།བསླུ་བར་སྐྲ་དང་ངང་རྒྱུད་འགྱུར་རྐྱེན་པ།།དེ་དག་མི་བརྟན་པ་ཡི་སྐྱེ་བོ་སྟེ།།འདི་འདྲས
ལུགས་ཟུང་གང་ཡང་འགྲུབ་པ་དཀའ།།རྟེན་དང་མཐུན་པའི་སྤྱོད་པ་མི་བྱེད་དང་།།རང་ལ་འོས་པའི་འགྲོ་སྟོང་ཚུགས་མི་བརྟན།།སྐབས་དང་མ་འབྲེལ་སྣ་ཚོགས་གཏམ་སྨྲ་བ།།འདི
དག་འཇིག་རྟེན་ན་ཡང་ཁྲེལ་བའི་གནས།།།དགོས་པའི་དུས་སུ་སྙིང་སྟོབས་བསྐྱེད་ཀྱང་སླ།།དགོས་པ་དམན་ཡང་ཁྲོས་པངས་བཞིན་བསྡུ་ཞིང་།།དོན་ཆུང་ཕྱིར་ཡང་ཕུང་ཁྲོལ་ཆེར་སྐྱེད
མའི།།མི་དེ་རྟག་ཏུ་སྨད་པའི་གནས་སུ་འགྱུར།།བཟང་པོའི་ཡོན་ཏན་འཛིན་པར་མི་བྱེད་ཅིང་།།ངན་པའི་སྐྱོན་ཀུན་མི་འདོར་སྡུད་པ་དང་།།ཕྱི་ནང་གསང་ཐལ་གསང་བ་མི་ཐུབ་པའི།།
སྐྱེ་བོ་དེ་ལ་ཆུ་ཚགས་འདྲ་ཞེས་གསུངས།།འཇིག་རྟེན་དཔང་རྒྱ་གཏམ་དང་མནའ་ཐོ་དང་།།རྒན་རིམ་བཀུར་བའི་ཚུལ་ལ་དོན་མེད་ཅིང་།།ཆོས་ཚུལ་དམ་ཚིག་སྡོམ་ལ་དོན་མེད་པའི།།མི

དེར་དན་པའི་གནས་ལྔ་མེད་ཅེས་ཟེར།།ཡ་རབས་མ་རབས་ཐ་ཆད་ཞེས་གྲགས་པའི།།སྐྱེ་བོ་རྣམས་ཀྱི་རིམ་པ་གསུམ་འདི་ལས།།ཡ་རབས་དན་གནས་ཀུན་ཚང་མ་རབས
ལ།།འགའ་ཞིག་མེད་ཅིང་ཐ་ཆད་ལ་ཀུན་མེད།།དེ་ལྟའི་དན་པ་ལྔར་འབྲེལ་ཡན་ལག་དྲུག།གང་རུང་ལྡན་ན་དེ་ཉིད་ཚད་མ་རུ།།བྱས་ནས་གཟུང་འོས་ཡིན་ཀྱང་ཀུན་བྲལ་ལ།།འཇུ་ལུང
སྲ་ང་ཕྱིར་ཟུང་དྲུག་མེད་ཅེས་ཟེར།།ཡ་རབས་བཀུར་ཞིང་མ་རབས་ལ་སློང་པའི།།མི་དེ་ཉིད་ཀྱང་ཡ་རབས་ཉིད་ཡིན་ལྔ།།མ་རབས་བཀུར་ཞིང་ཡ་རབས་ལ་སྣང་བའི།།མི་དེ་རང་ཉིད་ཀྱང་ནི
མ་རབས་ཡིན།།གང་ཕྱིར་ཡ་རབས་ལ་དགྱེས་མཆོག་ཡིན་ཀྱང་།།དམན་པའི་སྤྱོད་ལ་མི་ཞེན་རྔའ་རའི་གང་།།གང་ཞིག་མ་རབས་སྤྱོད་ལ་བསྟོད་བྱེད་པ།།དེ་ནི་དམན་པ་ལས་ཀྱང་ཐ་ཆད
ལགས།།སྡེ་སྣོད་དབང་པོར་བཞག་ནས་དམ་པའི་ཆོས།།རྣམ་དག་ཡིན་མིན་དཔྱོད་པའི་བློ་ཡོད་ཅིང་།།འཇིག་རྟེན་ལུགས་ཀྱི་བསྟན་བཅོས་དྲབང་བཞག་ནས།།མི་ཆོས་དཔྱོད་དེར་གཟུར
གནས་ཡིན་ཞེས་ཟེར།།སྤྱིར་བཏང་གཞན་གྱིས་བརྗོད་པའི་རྗེས་འགྲོ་ཞིང་།།སྒྲས་ཚད་བདེན་ནམ་ཡང་ན་རྫུན་པར་འཛིན།ཤེས་རབ་བརྒྱ་པ་དང་།ཤེས་རབ་སྡོང་བུ་སོགས་མཆད།།རང་ལ་དཔྱོད

བློགློ་དམན་དམ་པའི་ངག།ཚད་མར་མི་འཛིན་གང་ད་བླུན་པོའི་སྤྱོད།།གང་ན་གཙོ་བོ་དང་ནི་ཞལ་ད་བ།།རྨོངས་བཞིན་ཁེངས་སེམས་ཆེ་རྣམས་མང་གྱུར་པ།།དེ་ལ་ཚོགས་པ་འཇིགས་པའི
རྒྱུ་གསུམ་ཟེར།།མཁས་མིན་གྲོས་དབང་གྱུར་པའང་དེ་དང་མཚུངས།།གྲུབ་བསྟན་སྤྱི་དང་རྒྱལ་ཁམས་སྤྱི་བདེ་བའི།།ཐབས་ལ་བརྩོན་ཞིང་རང་ཉིད་མི་སྤང་བའི།།མི་དེ་སྤྱི་མིའི
འོས་ཡིན་རང་ཕྱོགས་ལ།།ལྷག་པར་ཞེན་དེ་མདུན་གྲོས་ལ་མི་དབང་།།མདོར་ན་བཟང་པོ་བཀུར་བྱ་དྲན་པ་རྣམས།།ཚར་གཅོད་བྱ་ཞེས་དུ་མ་ལས་ལེགས་གསུངས་ཀྱང་།།དེ་ལས
གཞན་དུ་ལོག་པར་སྤྱོད་པ་ཡི།།སྐྱེ་བོ་རྣམས་ལ་གཏམ་འདིས་ཅི་ཞིག་བྱ།།འོན་ཏེ་གར་ཐུགས་བདེག་ལ་བརྩེ་ལྡན་པ།།དེ་སྤད་ཕན་པའི་ངག་འདི་གསོལ་ལགས་ཀྱང་།།གལ་ཏེ།།
གླང་དོར་མཛད་པར་མ་གྱུར་ན།།འདིས་ཀྱང་ཉིད་ལ་ཕན་པར་ཅི་ཞིག་འགྱུར།།དེས་ན་སྨན་པའི་ངག་ལ་མི་ཉན་ཞིང་།།སྲན་མི་འཐུང་བས་ནད་པར་ཕན་མེད་པའི།།དཔེ་འདིར་དགོངས
ནས་དམན་སྤྱོད་ཀུན་སྤངས་ཏེ།།ཡ་རབ་མ་དམ་པའི་སྤྱོད་པ་ཀུན་སྒྲུབ་མཛོད།།དེ་ལྟར་མི་ཆོས་གཙང་མའི་ལུགས་མཁྱེན་ན།།ད་གཟོད་དམ་ཆོས་སྒྲུབ་པའི་གཞིར་འགྱུར་བའི།།ཚུལ

འདི་ཐུགས་ལ་ངེས་པར་གྱུར་ནས་སླར།།དམ་པའི་ཆོས་ལ་གཡེལ་མེད་བརྩོན་འཚལ་ལོ།།གང་དེ་འི་རྩ་བའང་ཚུལ་ཁྲིམས་ཉིད་ལགས་ཤིང་།དེ་ཡང་ངེས་པར་འགྱུར
བའི་དབང་བྱས་ན།།ཁྱོད་ཀྱིས་ངན་སོང་གསུམ་སོགས་སྲིད་འདི་ཡི།།སྡུག་བསྔལ་ཉིད་ལ་ཡང་ཡང་དགོངས་པའི་རིགས།།འདི་ན་མེ་རྟག་ཕྲ་མོའི་ཚོར་བ་ཡང་།།བཟོད་པ་མིན་ན
དམྱལ་མེ་རབ་འབར་བས།།གང་གི་ལུས་ལ་རྩྭ་བཞིན་སྲེག་བྱེད་པའི།།ཚོར་འདི་ཇི་ལྟར་བཟོད་སྙམ་བསམ་པར་བྱོས།།དེ་བཞིན་དགུང་ལྟོ་ཙམ་ཞིག་སྐྱོང་ལ་ཡང་།།བཀྲེས་པར
སེམས་ན་ལོ་ཟླ་ཇི་སྙེད་པར།།ཟས་དང་སྐོམ་གྱི་སྒྲ་ཡང་ཐོས་མིན་པའི།།ཡི་དྭགས་ལུས་འདིའི་གདུང་བ་ཇི་ལྟར་བཟོད།།གཞན་ཡང་ཆོས་ཕྱིར་ངལ་དུབ་ཕྲ་མོ་ཡང་།།བཟོད་པར་དཀའ།
ན་ཚེ་གང་བླུན་རྨོང་དང་།།བཀོལ་སྤྱོད་ལས་ཀྱིས་མནར་བའི་དུད་འགྲོ་ཡི།།གནས་རིགས་ཐོབ་པར་གྱུར་ན་ཅི་བྱར་ཡོད།།ཇི་སྟེ་མཐོ་རིས་ལུས་ཀྱི་དཔལ་འཛིན་ཡང་།།འགྱུར་དང་འདུ
བྱེད་ལ་སོགས་རྣམ་མང་པའི།།སྡུག་བསྔལ་ལྡན་དང་ཆོས་དང་བཤེས་གཉེན་སོགས།།རྣམ་གྲོལ་ལམ་གྱི་རྟེན་འབྲེལ་འགྲིགས་པར་དཀའ།།གལ་ཏེ་རེ་ཞིག་ཕུན་སུམ་ཚོགས་སུ

ཀྱང་།།འདུས་བྱས་མཐའ་དག་མི་རྟག་ཉིད་ཕྱིར་དང་།།ཚེ་སྲོག་རླུང་གིས་བཏབ་པའི་མར་མེ་བཞིན།།གཡོ་བའི་ཆོས་ཅན་འདི་ལ་ཡིད་གཏད་ཅི།།གང་དག་སྲིད་པ་མཐོ་དམན་གར་སྐྱེས
ཀྱང་།།འཆི་བའི་དགྲ་ལས་ཐར་བ་འགའ་མེད་ལ།།དེ་ཡང་དེ་རིང་ཙུམྦ་པངྠ་མི་འཆི་ཞེས།།དེས་པར་སྡོད་པའི་དབང་པོ་འགའ་ཡོད་མྱོན།།དེ་བཞིན་འགྲེང་དང་འཆག་དང་ཉལ་འདུག་པའི།།སྤྱོད
ལམ་གང་ཚེ་འཆི་བར་མ་ངེས་ཤིང་།།གོནས་དང་ཡུལ་སོགས་འདཱིཪྻའི་ཆེའོ་ཞེས།།གཱར་འཆིའི་ཆ་ཡང་བདག་་རླུང་མཱི་མྱུཆིས།བྷེ་ལྷུར་འཆི་བར་གྱུརྱཱ་པ་གང་གི་ཚེ།།ལོངས་སྤྱོད་འབྱོར
བས་ས་ཆེན་འདི་གང་ཞིང་།།གྲགས་སྟན་འཆི་མེད་ལམ་གྱི་རྗེས་སོང་ཡང་།།ཕན་པ་ཅི་འདུག་སྲིད་འགྲོ་གཞན་ལ་གཟིགས།།ཏི་ཝཱརཱྀ་ཎཱིས་ཀྱང་མི་བསྐྱངས་ཕྱི་མ་རུ།།འཇུག་པ་འདི་ལས
བཟློག་ཐབས་གང་ཡིན་ཞེས།།ཀུན་འབྱུང་ལས་ཉོན་ས་བོན་ལ་དཔྱད་པས།།སྐྱེ་བའི་རྩ་བ་གཅོད་པའི་དགོངས་པ་སྐྱེད།།གང་ཚེ་ས་བོན་རྐྱེན་ཚོགས་དང་ལྡན་ན།།དེ་ཡིས་རང་འབྲས་འབྱིན
ལ་བསླུ་མེད་བཞིན།།གང་གིས་སྐྱེ་བའི་རྩ་བ་མཆོད་པ།།དེ་སྲིད་རྒན་འཆི་ལས་ཐར་མི་སྲིད།།འདི་ལྟར་འདི་ཡོད་ན་ནི་འདི་འབྱུང་ཞིང་།།འདི་མེད་ན་ཡང་འདི་ཉིད་མི་འབྱུང་ཞེས།།ཟབ

མོ་རྟེན་འབྲེལ་འཁོར་ལོའི་འཇུག་ལྡོག་ལ།།ཁྱོད་ཀྱི་ཐུགས་ནི་ཉེ་བར་གཞོལ་མཛད་ཅིག།སྐྱེ་དང་འཆི་བའི་ཕྲེང་བ་བརྒྱད་པ་འདིའི།།འཛིན་པའི་ཕྲེང་ཐག་ཆོད་པར་མ་
གྱུར་ན།།གང་གི་སྲོག་གྱུར་འདོད་པའི་ཉེས་དམིགས་རྣམས།།ཡང་ཡང་བསམ་འདི་འདི་ཡི་སྨན་གཅིག་ལགས།།འདི་ལྟར་སྲིད་པའི་རྩ་བ་བདག་འཛིན་དང་།།སྲིད་ལས་ནམ་ཡང
ཐར་མེད་འཆིང་བའི་སྒྲོགས།།འདོད་ལ་ཡོན་ཏན་ཉིད་དུ་ཞེན་པ་གང་།།ཡིན་ཞེས་ཐུགས་རྗེ་མངའ་བས་ལེགས་པར་གསུངས།།དེ་སྐྱེང་རྙེད་དང་བདེ་དང་གྲགས་བསྟོད་ལ།།བདུད་ཀྱི
འཆིང་མར་ཤེས་པས་དགྲར་བལྟ་ཞིང་།།དབུལ་དང་སྡུག་བསྔལ་མི་སྙན་སྨད་པ་རྣམས།།ངེས་འབྱུང་རྒྱུ་རུ་མཁྱེན་པས་དང་ལེན་མཛོད།།གང་ཚེ་འཇིག་རྟེན་ཐང་དོར་ཆོས་བརྒྱད་པོ།།།
གོ་ལྡོག་ཚུལ་དུ་བསྒོམས་པས་མགོ་སྐྱོམས་ན།།ད་གཟོད་ཆོས་པའི་གྲངས་སུ་འགྲོ་འགྱུར་ཕྱིར།།དེ་ཡི་ལངག་ལེན་འདི་ལྟར་སྒྲུབ་འཚལ་ལོ།།རྙེད་པ་གང་བྱུང་མཁོ་བ་རྣམས་ལ་སྦྱིན།།
ལུས་སེམས་བདེ་སྐབས་སྙན་པའི་ཆོས་རབ་སྐྱེ།།སྙན་སྒྲོགས་ཆོས་ལ་སྤྱོད་པའི་དེ་དོན་སྤྱོད།།བསྟོད་བྱེད་རྣམས་དང་མཐུན་པར་རང་ཆུད་གདུལ།།རྙེད་ཀུན་འཕྲོག་ལ་བྱམས་པས

གཏསེམས་པ་རྣས་སེམས་རྒྱུ་་སྱཱདྦྷརྦྷུ་སྱཱ་སྒྱུན་སྨྲགྶསྦལ་དགུ་བྱསྡུ་་དྱུ་ན་སྒྲུ་བ།།སྨད་པར་བྲག་ཆ་བཞན་དུ་བཏང་སྐམས
བརྒྱད་བླང་དོར་ཁྲགསྙོམས་ནས།།བསྡུ་ངོ་སྔ་བྱ་ཝཱི་དང་ཚོད་མེད་རྣམ་བཞི་འོ།།ཁམ྄་བྲུབ་སྒྱུར་ནཱ་ཚྭ་འདིའི་བྷཱུ་བྱཱ་ཀྵུརྠེ།།རྣམ་མཁྱེན་སྒྲུབ་པའི་གྲོགས་སུ་འཆར་བ་ཡིན།།མདོར་ན་བདེན
དང་རྒྱལ་ཁ་གཞན་ལ་གཏོང་།།ལེ་ལན་ཕམ་ཁ་ཐམས་ཅད་རང་གིས་འཁུར།།བཞིན་གྱི་བཀར་ནག་མེ་ལོ་ཧོ་ནང་གི་ཁོལ་ལྟུང་།།སྐྱོན་ཀུན་རང་གི་སེམས་ལཱ་ཨཱ་བྷུང་ཞེས་བརྟགས།།འདི
ལྟར་བདག་གཅེས་འཛིན་པ་སྡུག་བསྔལ་རྒྱུ།།གཞན་ལ་གཅེས་འཛིན་གཏན་པ་དེའི་རྒྱུ་ཡིན་ཏེ།།སྲིད་རྩ་བདག་འཛིན་ཡིན་བཞིན་གྲོལ་བའི་རྩ།།གཞན་ཕན་བྱང་ཆུབ་སེམས་བསྐྱེད
ཡིན་ཕྱིར་རོ།།དེས་ན་དེ་ལྟར་ཚེ་འདིའི་བསམ་སྦྱོར་ལ།།སྙིང་ནས་སྙིང་པོ་མེད་པར་ངེས་རྙེད་པས།།ད་པན་ད་ལྷ་ཉིད་ནས་ཕྱི་མའི་དོན།།ངེས་པ་ངེས་པར་སྒྲུབ་ལ་འབད་འཚལ་ལོ།།དེ
ཡང་ཉེས་སྤྱོད་སྲུང་བའི་ར་བའམ།།ལེགས་པར་སྤྱོད་པ་རྒྱ་མཚོའི་གཞིར་གྱུར་པ།།རྣམ་དག་ཁྲིམས་ཀྱིས་རང་རྒྱད་འདུལ་བ་ཉིད།།ཡིན་ན་ཐོག་མར་ཚུལ་ཁྲིམས་དག་པར་སྤངས།།

ཚེ་སྣོད་ཆག་གྱུར་ན་བཅུད་འབོ་བཞིན།།རྟག་ཏུ་ཁྲིམས་སྲུངས་བག་དང་མི་ལྡན་པའི།།མི་དེའི་ཏིང་ངེ་འཛིན་དང་ཤེས་རབ་ཀྱི།།དཔལ་ཀུན་དྲན་ཤེས་ཉམས་པའི་ཕྱི་བཞིན
འཛག།དེ་ཕྱིར་ཉེས་སྤྱོད་ཕྲ་མོ་དག་ལ་ཡང་།།སྐྱིང་ནས་འཇིགས་པས་སྤོང་སེམས་མ་བསྟེན་ན།།ཕྱི་མར་ཐར་པའི་ལམ་གེགས་ཆེན་པོ་རུ།།འགྱུར་བའི་ཚུལ་འདི་ལེགས་པར་དགོངས
མཛོད་ཅིག།གང་དག་ལས་འབྲས་གནདུ་ལྔ་རྨོངས་གྱུར་པ།།དེ་ལ་ལྟ་སྒོམ་དང་ནི་བཟླས་བརྗོད་སོགས།།དགེ་གཞན་ལྡན་པར་རློམ་ཡང་ཕན་མེད་པར།།ཀུན་རྨོངས་ངན་སོང
གནས་སུ་རྣམ་པར་རྒྱུ།།འདི་ན་སོར་བ་དང་ནི་རིགས་འབྱོར་དང་།།བསླབ་ཤེས་ཡོན་ཏན་མང་པོའི་ཁུར་འཛིན་ཡང་།།ཉེས་ལྟུང་མཚོན་གྱིས་སེམས་ལ་སྣད་བྱས་པའི།།མི་དེར་ཐར་ལམ
སྲོག་འཚོའི་རེ་པ་ཟད།།གང་ཕྱིར་སྙིང་ནས་ཚུལ་ཁྲིམས་བསྲུང་བྱ་ཞིང་།།གལ་ཏེ་ཉེས་ལྟུང་ཕྲ་མོ་བྱུང་ན་ཡང་།།དེ་མ་ཐག་ཏུ་གསོ་སྦྱོང་ཐབས་ལ་འབད།།དེ་ཡིས་རང་རྒྱུད་རྣམ་པར་དག
འགྱུར།།འདི་ལྟར་ཁྲིམས་ཀྱི་ས་གཞིར་ཐོས་བསམ་གྱི།།ཤེས་རབ་ཟབ་མོའི་ས་བོན་ལེགས་བཏབས་ཏེ།།ཏིང་འཛིན་རླན་གྱིས་བསྐྱེད་ན་ད་གཟོད་འདིར།།འཕགས་ལམ་སྟེ་མ

སྦོམ་པོ་གཡུར་དུ་ཟ།ཁྱོད་ཀྱིས་ངེས་པར་མི་རྟག་འགྱུར་བའི་ཚུལ།།གང་ལ་དགོངས་ནས་ཚེ་འདིའི་ལོངས་སྤྱོད་ལ།།ཞེན་པ་སྤངས་ཏེ་བསླབ་གསུམ་རིན་ཆེན་གྱི།།རྒྱལ་མཚན
བཟུང་ན་ཕྱོགས་རྣམས་ཀུན་ལས་རྒྱལ།།དམ་པ་རྟེན་ཅིག་དམ་པའི་ཡོན་ཏན་ལོངྒ།།མཁས་དང་འགྲོགས་ཤིག་མཁས་པར་སློབ་མཛོད་ཅིག།བརྩེ་ངག་གསོན་ཅིག་བརྩེ་བས་འགྲོ
ཀུན་སྐྱོངས།།དེས་ན་དགེ་ལེགས་རྒྱ་མཚོ་དེས་སྲུང་འགྱུར།།མང་མང་གསོལ་བས་ཅི་བྱ་འདིར་གསོན་ཅིག།ཡང་ཡང་སྐན་ཚ་ཞུས་ཀྱང་སྤྱན་གཙེར་འགྱུར།།དེས་ངེས་བླང་དོར།
མཛད་ན་བླ་མེད་ཀྱི།།ལེགས་ལེགས་དཔལ་ཀུན་འདིས་ཀྱང་ཡོངས་སུ་སྡུན།།ཆེན་པོའི་གོ་སར་འགྱིང་ལ་ནོར་མཆོག་དང་།།དམན་པའི་དབུལ་ཕོངས་རྣམས་ལ་ཟས་གོས་བཞིན་
ཆོས་འདོད་རྣམས་ལ་ཆོས་ཀྱི་སྐྱེས་ཆེན་འདི།།ལེགས་པར་བྱིན་པས་འགྲོ་ཀུན་འཚོ་བར་ཤོག།ཅེས་གྲུབ་པའི་ས་འཐོར་གཤེགས་པའི་རྣལ་འབྱོར་གྱི་དབང་ཕྱུག་ཆེན་པོ་དཔོན་སློབ
ནམ་མཁའ་འོད་གསལ་གྱི་སྐྱེ་སྲིད་བཞི་པ།།མཁྱེན་རབ་དང་ཐུག་རྗེར་ལྡན་པའི་ཞབས་དྲུང་རིན་པོ་ཆེ།།དཀོན་མཆོག་བསྟན་པའི་ཉི་མ་ནས་ལུགས་ཟུང་བསླབ་སྟོན་གྱི་ཞལ་གདམས

ཤིག་དགོས་ཞེས་གནང་རྟེན་དང་བཅས་སྤྱི་བོར་བརྩལ་བའི་བཞེད་སྐོང་དུ།ཆོས་སྨྲ་བའི་བཙུན་པ་རྒྱལ་སྲས་གཞན་ཕན་མཐའ་ཡས་སུ་འབོད་པས་ཤར་མར་སྤེལ་བ་དག།